நல்லா பண்றீங்கப்பா .. இதே நாளில் வந்த வேறொரு செய்தியை பாருங்கள் ........... மாஸ்கோ: பாகிஸ்தான் பயங்கரவாதி மசூத் அசாரை, சர்வதேச பயங்கரவாதியாக அறிவிக்கும் முயற்சிக்கு, சீனா தடையாக இருப்பதற்கு, ரஷ்யா சென்றுள்ள வெளியுறவு அமைச்சர் சுஷ்மா சுவராஜ், நேரில் கண்டனம் தெரிவித்தார்.ரஷ்யா, சீனா, இந்தியா வெளியுறவு அமைச்சர்கள் மாநாடு, ரஷ்யாவின் மாஸ்கோவில் நடக்கிறது. இதற்காக மாஸ்கோ சென்றுள்ள வெளியுறவு அமைச்சர் சுஷ்மா சுவராஜ், சீன வெளியுறவு அமைச்சர் வாங்க் யீயை, நேற்று சந்தித்து பேசினார்.இரு தரப்பு உறவுகள் குறித்து இந்த சந்திப்பின்போது விவாதிக்கப்பட்டது.பாகிஸ்தானில் இருந்து செயல்படும் லஷ்கர் - இ- தொய்பா அமைப்பின் தலைவரும், பதன்கோட் தாக்குதலுக்கு மூளையாகக் கருதப்படுபவனுமான மசூத் அசாரை, சர்வதேச பயங்கரவாதியாக அறிவிக்க, இந்தியா முயற்சி மேற்கொண்டுள்ளது. ஐ.நா., பாதுகாப்பு கவுன்சிலில் உள்ள அமைப்பில், இதற்கான தீர்மானத்தை இந்தியா கொண்டு வந்தது. ஆனால், பாகிஸ்தானுக்கு ஆதரவாக, இந்தத் தீர்மானத்துக்கு எதிராக சீனா ஓட்டளித்தது. இதற்கு இந்தியா கடுமையாக கண்டனம் தெரிவித்திருந்தது.இந்த நிலையில், சீன வெளியுறவு அமைச்சருடனான சந்திப்பின்போது, இந்தப் பிரச்னையை சுஷ்மா எழுப்பினார். இந்தியாவின் கடும் அதிருப்தியை, அப்போது அவர் தெரிவித்தார்.